**Урок 35**

**Дата\_\_\_\_\_\_\_\_\_\_\_\_\_\_\_\_\_**

**Тэма:** Правапіс парных звонкіх — глухіх зычных у корані слова.

**Мэты:** Замацоўваць уменне знаходзіць аднакаранёвыя словы і выдзяляць у іх корань, адпрацоўваць уменне падбіраць аднакаранёвыя словы для праверкі правапісу парных звонкіх — глухіх зычных; развіваць арфаграфічную пільнасць, узбагачаць маўленне навучэнцаў прыказкамі; выхоўваць любоў да працы, павагу да людзей розных прафесій

**Ход урока**

**1. Арганізацыйны момант.**

- Сёння мы разам правядзём 45 карысных хвілін. Я веру ў вашы сілы і магчымасці. Разам нам не страшны ні снегі, ні марозы, ні нават дожджык праліўны, таму што вы са мной, а я з вамі.

Я хачу , каб вы на сваю далонь паклалі ўсё дрэннае, што з вамі здарылася, усе непрыемныя думкі, павярнуліся да акенца дзьмухнулі ўсё на вуліцу, а з вамі засталіся толькі добры настрой і прыемныя думкі.

**2. Актуалізацыя ведаў**

- Давайце ўзгадаем, пра што мы размаўлялі на мінулым уроку? (пра чаргаванні зычных у корані слоў)

- Як называюцца такія чаргаванні? (гістарычныя)

- Што такое корань слова? (агульная частка роднасных слоў, якая выражае іх асноўнае значэнне)

- Як мы называем роднасныя словы? (аднакаранёвымі)

**3. Паведамленне мэт урока**

**-** Сёння мы будзем з вамі працаваць над правапісам парных звонкіх і глухіх зычных у корані слова.

**4.****Чыстапісанне. Слоўнікавая работа.**

Зараз давайце з вамі адкрыем сшыткі і запішам дату, класная работа. Сёння 26 лістапада. Памятаем пра правільную асанку, падчас пісьма.

*Оо Обо Оео Омо Оло Очо*

*Орша Обаль(рака)*

*Прыгожы той, хто сочыць за сабой.*

**5.Арфаграфічная хвілінка.**

Паглядзіце, на дошцы запісаны словы. Падумайце, якія словы там зашыфраваны.

Запішыце гэтыя словы ў сшыткі, замяніце словы адным словам, вызначце націскныя склады.

ІКРЕЦАП \_\_\_\_\_\_\_\_\_\_\_\_\_\_

ІЛАРАК \_\_\_\_\_\_\_\_\_\_\_\_\_\_

КАНЁЦСРЯП \_\_\_\_\_\_\_\_\_\_\_.

Пацеркі, каралі, пярсцёнак – упрыгожанні.


**6. Вывучэнне новага матэрыялу.**

***Работа па падручніку***

Адкрыйце падручнік на с.123

- Паглядзіце, нам з вамі прапануюць успомніць тое, што мы вывучалі раней. Прачытайце, пра што ў нас пытаюцца?

*-Якія пары ўтвараюць звонкія і глухія зычныя ў беларускай мове?*(па звонкасці/глухасці)

******

-*Калі трэба правяраць правапіс слоў з парнымі звнкімі-глухімі зычнымі*? (калі літара знаходзіцца ўсярэдзіне слова перад глухімі зычнымі і на канцы слоў(аглушэнне)

*- Як праверыць напісанне такіх слоў?*( неабходна змяніць слова,ці падабраць праверачнае слова, каб пасля зычнага стаяла галосная літара)

Зараз давайце праверым, ці не запамяталі вы як гэта рабіць

***Нож-нажы***

***Дарожка—дарожачка***

***Стрыж—стрыжы***

***Гарбуз—гарбузы***

***Бярозка—бяроза***

***Колас—каласы***

***Поросьба—прасіць***

-Малайцы. А зараз давайце звернемся да падручніка

Практ 198

Прачытаце групы аднакаранёвых слоў. Параўнайце вымаўлення парных звонкіх — глухіх зычных у моцнай і слабай пазіцыі.

-Якія словы з’яўляюцца праверачнымі?

Спішыце, адзначце корань у аднакаранёвых словах. Падкрэсліце літары, напісанне якіх трэба праверыць.

**Фізхвілінка**

Практ. 199

- Прачытаце, што трэба зрабіць?

Падбярыце праверачныя словы да прапанаваных. Запішыце аднакаранёвыя словы парамі. Выдзеліце корань.

Загадка—загадаць

Дзядзька—дзядзечка

Кош—кашы

Луг—лугі

Прыказка—казаць

Дождж—дажджы.

Практ. 200 – Чытанне і аналіз тэксту.

- Якая радасная падзея здарылася ў Дзяніскі? (Дзед Міхась падарыў яму афіцэрскую фуражку)

- Кім хлопчык марыць стаць у будучым? (капітанам карабля—мараком)

- Чаму вы так вырашылі? ( у яго ёсць усе рэчы марака—бінокль, цяльняшка, штонікі з якарам, афіцэрская фуражка)

- Што вам трэба зрабіць?

Выпісаць з тэксту словы аднакаранёвыя да прапанаваных.

У Дзяніса—Дзяніскі

Дзядуля, дзядок—дзед

Міхасёк—Міхась

Падкрэсліце літары, напісанне якіх трэба правяраць. Назавіце праверачныя словы (словы ў левым слупку—праверачныя)

- Якія прафесіі падабаюцца вам? Што вы можаце расказаць пра заняткі людзей гэтых прафесій?

**7. Замацаванне ведаў.**

Самастойная работа па картках

Рэзерв Практ. 201

Прачытайце верш.

-Як трэба пачынаць дзень? (з прабежкі)

- Для чаго трэба бегаць, рабіць зарадку? (каб быць здаровым і атрымаць настрой)

Душ—душавы, суш—сушыць, ўмежкам—межа, прабежка—бяжыць, усмешка—смяшынка.

- Назавіце ў вершы словы, напісанне якіх трэба правяраць.

Лес- (лясок-ляснік-лесавік-леснічоўка)

Ход- (уваход-паходка-пераход-ходзіць)

**8.** **Падвядзенне вынікаў**

- Што сёння рабілі на ўроку?

- Як вызначыць корань?

**9.** **Рэфлексія**

Вы ўжо заўважылі, што людзі пачынаюць рыхтавацца да самага галоўнага свята. Якога?

Я думаю, што вы звярнулі ўвагу, што ўжо ўпрыгожаны вокны дамоў, крамы, на прылаўках крам з'явіліся навагоднія атрыбуты.

І сёння я таксама хачу стварыць для вас навагодні настрой. Паглядзіце, якая выдатная елачка ў нас ёсць.

Але на ей чагосьці не хапае. Чаго? (елачных цацак)

Паглядзіце, у кожнага з вас ёсць елачныя цацкі і ўсе яны рознага колеру.

Вам трэба выбраць свой колер, але колер вашай цацкі я прапаную выбраць у залежнасці ад таго, як вы працавалі на ўроку.

сіні колер-я добра працаваў на ўроку, мне ўсё было зразумела. чырвоны колер-я мала працаваў, тэма ўрока мне не зразумела

\_\_\_\_\_\_\_ колер- я працаваў на ўроку, але не так, як хацеў бы

- Прымацуйце свае цацкі да елкі.

- Якая прыгожая елачка ў нас атрымалася

**10.** **Дамашняе заданне.**

Практ. 203